אלטע זאכן
אלטע זאכן! ; אלטע זאכן! ; אני סוחר בחפצים משומשים ; אני קונה גם רהיטים ומלבושים ; שמלות מחשוף ומעילים המונחים בנפתלין ; וכלי מטבח מפויחים וישישים ; גם חפצים הולכים בדרך כל בשר ; אם לא היום, אני אקנה אותם מחר ; אלטע זאכן! ; אני קונה את העבר ; כל שנסדק או שנשחק או שנשבר ; הזמן אוכל ללא הבדל ; גם באריג וגם בעץ ובברזל ; אני סוחר כאן באתמול ; אני קונה וגם מוכר אותו בזול ; אני קונה גם חפצים מיושנים ; שעצבנו אתכם יותר מדי שנים ; כמו המראה הארורה אשר אף פעם לא שיקרה ; את האמת, גבירתי, אמרה לך בפנים ; זו הזדמנות להיפרד כמו ידידים ; ממפתחות אותה דירה ברחוב צדדי ; אלטע זאכן! ; אני קונה את העבר... ; מכרי לי את החלונות הישנים ; שעל ידם, גברתי, חיכית, חיכית שנים ; הוא לא יבוא, אל תחכי ; החלונות, הם כבר סדוקים ; האם ליבך, גברתי, גם הוא סדוק בפנים ; אני מוכן לקנות בזול כל שבר כלי ; מחוץ ללב שבור, זאת יש לי משלי ; אלטע זאכן! ; אני קונה את העבר... ; אלטע זאכן! ; אלטע זאכן!; 